钦定古今图书集成/明伦汇编/官常典/第075卷 > 武陵世子圆照
## 钦定古今图书集成/明伦汇编/官常典/第075卷 > 武陵世子圆照

按《南史》本传：武陵王纪：“世子圆照，字明周，大同初，为
益州东斋郎，宋宁、宋兴二郡太守。远镇诸王世子皆
在建邺质守，帝特爱纪，故遣以副纪。纪之构衅，悉其
谋也。次弟圆正，先见锁在江陵，及纪既以兵终，元帝
使谓曰：‘西军已败，汝父不知存亡’。意欲使其自裁。而
圆正既奉此问，便号哭尽哀，以祸难之兴，皆由圆照”，
于是唯哭世子，言不绝声。上谓圆正闻问悲感，必应
自杀，频看知不能死，又付廷尉狱。及见圆照曰：“阿兄
何乃乱人骨肉，使酷痛如此？”圆照更无所言，唯云计
误并命，绝食于狱，啮臂啖之，十三日死。天下闻而悲
之。